मुख्यमंत्री ने कहा कि हिमालय व पर्यावरण संरक्षण की चिन्ता हम सभी का सम्मिलित उत्तरदायित्व है. इस दिशा में राजनैतिक सोच व वैज्ञानिक सोच को मिलजुल कर काम करना होगा. प्रकृति के संरक्षण के साथ ही विकास के लक्ष्यो को प्राप्त करना एक बड़ी चुनौती है. उन्होंने कहा कि प्रकृति व विकास के मध्य तालमेल बिठाना एक बड़ी कुशलता है. आज रोजमर्रा के जीवन में प्लास्टिक हमारे जीवन का हिस्सा बन चुका है.